tager i også hensyn til miljøet?
selvfølgelig! vi forventer, at bønderne behandler miljøet med respekt. og vi opfordrer aktivt bønderne, som leverer vores bønner, til at implementere miljøvenligere produktionsmetoder. de kooperativer, som vi samarbejder med, modtager træning. det hjælper med at minimere anvendelsen af pesticider og sikrer passende og begrænset anvendelse af kemisk gødning. skovrydning er strengt forbudt. klimaændringerne er et stigende og alvorligt problem for tony's, især da kakaobønderne er direkte påvirkede. tørke og ekstrem varme øger risikoen for ødelagte høster og påvirker kakaobønnernes kvalitet. i øjeblikket udlignes vores emissioner gennem justdiggit. vi har ligeledes til hensigt at reducere vores emissioner over de næste par år. vores endelige mål er at sikre, at når en person spiser en tony's chokoladebar, så påvirker de miljøet på en positiv måde.
i 2012 ændrede vi indpakningen på vores chokoladebarer. vi bruger nu ubelagt, fsc-certificeret genbrugspapir. hvad?! tro os, det er bedre for miljøet. det betyder, at indpakningspapiret på vores barer ikke er belagt med porcelæn eller kaolin. papiret er fremstillet af en blanding af genbrugspapir og fsc-certificeret papir. så i dets tidligere liv kan indpakningspapiret på din bar have været etiketten på et syltetøjsglas! fsc betyder forest stewardship council. det lyder imponerende, gør det ik'? det er det også. det betyder nemlig, at papiret stammer fra bæredygtigt skovbrug. den folie, vi anvender, indeholder så meget genbrugsmateriale som muligt, og vi laver det også så tyndt som muligt.